blokkdiagram
Store norske leksikon,Teknologi og industri,Elektronikk,Elektronikk
Blokkdiagram er en forenklet måte å tegne et strømskjema eller et prosessdiagram på. I stedet for at man tegner inn alle detaljer, identifiseres hovedfunksjonene og illustreres ved et rektangel med påskrift. De enkelte rektangler knyttes sammen til en kjede som illustrerer prosessen eller systemet.
Blokkdiagram i geografi og geologi I geografi og geologi er blokkdiagram en form for fremstilling av jordskorpens overflateformer og struktur. Man tenker seg skåret ut en firkantet blokk av jordskorpen, som tegnes i parallellperspektiv. Et geologisk blokkdiagram fremstiller både det geologiske kartet på jordoverflaten og geologiske profiler i to loddrette plan, og gir på den måten et anskuelig, tredimensjonalt bilde av den geologiske oppbygningen. Blokkdiagram, telekommunikasjon I telekommunikasjon brukes blokkdiagrammer for å gi et overordnet bilde av et større system bestående av ulike funksjoner eller nettelementer. Det kan for eksempel være de enkelte nettelementene som et transmisjonssystem består av. I slike blokkdiagrammer er det vanlig å dele inn funksjoner i blokker med kjente og standardiserte grensesnitt mellom, og disse er gjerne angitt på diagrammet. De enkelte boksene/funksjonene er enten angitt ved navn eller ved kjente symboler. Les mer i Store norske leksikon diagram